উদ্বোধনী পর্বে শুভেচ্ছা বক্তব্য রাখেন বাংলাসাহিত্যের বরেণ্য কথাসাহিত্যিক ও ছোটগল্পকার হাসান আজিজুল হক, ভারতের প্রাবন্ধিক অমিয় দেব, বিশিষ্ট মঞ্চ-অভিনেত্রী ও নাট্যকার শাঁওলী মিত্র এবং ঢাকা বিশ্ববিদ্যালয়ের অধ্যাপক প্রাবন্ধিক-গবেষক বেগম আকতার কামাল। সবশেষে ধন্যবাদ কৃতজ্ঞতা জ্ঞাপন করে বক্তব্য রাখেন কালি ও কলম-সম্পাদক আবুল হাসনাত। উদ্বোধনী পর্বে বক্তারা ঢাকার বাইরে আন্তর্জাতিক মানের এরকম বড় পরিসরে একটি সাহিত্য সম্মেলন করায় আয়োজকদের প্রতি কৃতজ্ঞতা প্রকাশ করেন। বক্তারা আশা প্রকাশ করেন, এ সাহিত্য সম্মেলনের মাধ্যমে তিন দেশের সমকালীন সাহিত্যের রূপ-রূপান্তর সম্পর্কে লেখক-শ্রোতারা ভালো একটি ধারণা পাবেন।